CELEX: 62008CN0174
Language: et
Date: 2008-04-28 00:00:00
Title: Kohtuasi C-174/08: Eelotsusetaotlus, mille esitas Østre Landsret 28. aprillil 2008 — NCC Construction Danmark A/S versus Skatteministeriet

5.7.2008   
            
            
               ET
            
            
               Euroopa Liidu Teataja
            
            
               C 171/25
            
         Eelotsusetaotlus, mille esitas Østre Landsret 28. aprillil 2008 — NCC Construction Danmark A/S versus Skatteministeriet
   (Kohtuasi C-174/08)
   (2008/C 171/37)
   Kohtumenetluse keel: taani
   Eelotsusetaotluse esitanud kohus
   Østre Landsret.
   Põhikohtuasja pooled
   
      Kaebuse esitaja: NCC Construction Danmark A/S.
   
      Vastustaja: Skatteministeriet (Taani maksuministeerium)
   Eelotsuse küsimused
   
               1.
            
            
               Kas mõistet „juhuslikud kinnisvaratehingud”, mis on nimetatud kuuenda käibemaksudirektiivi (1) artikli 19 lõike 2 teises lõigus, tuleb tõlgendada nii, et seda kohaldatakse maksukohustuslasest ehitusettevõtja enda nimel ehitatud kinnisvara hilisema müügiga seotud tegevusele kui edasimüümise seisukohast käibemaksuga täielikult maksustatud tegevusele?
            
         
               2.
            
            
               Kas esimese küsimuse vastus sõltub asjaolust, et müügitegevuse ulatus eraldi käsitletuna hõlmab nende kaupade ja teenuste kasutamist, millelt tuleb tasuda käibemaksu?
            
         
               3.
            
            
               Kas käibemaksu neutraalsuse põhimõttega on kooskõlas see, kui ehitusettevõtjal, kes kõnealuse liikmesriigi õigusnormide kohaselt — mis põhinevad kuuenda direktiivi artikli 5 lõikel 7 ja artikli 6 lõikel 3 — on kohustatud tasuma käibemaksu siseriiklikelt tarnetelt seoses enda nimel hoonete ehitusega nende hilisema müümise eesmärgil, on õigus ehitustegevuse üldkuludelt käibemaksu maha arvata üksnes osaliselt, kuna kinnisvara hilisem müük on liikmesriigi käibemaksualaste õigusnormide kohaselt kuuenda käibemaksudirektiivi artikli 28 lõike 3 punkti b koostoimes selle direktiivi F lisa punktiga 16 käibemaksust vabastatud?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23).